सिद्धार्थ मल्होत्रा

सिद्धार्थ मल्होत्रा ( १६ जानेवारी १९८६) हा एक भारतीय सिने-अभिनेता आहे. सिद्धार्थने २०१२ साली प्रदर्शित झालेल्या करण जोहरच्या स्टुडन्ट ऑफ द इयर ह्या चित्रपटामध्ये सह-नायकाची भूमिका करून बॉलीवूडमध्ये पदार्पण केले. ह्या भूमिकेसाठी त्याला फिल्मफेअर सर्वोत्तम पुरुष पदार्पण पुरस्कारासाठी नामांकन मिळाले होते.

चित्रपट कारकीर्द 
अभिनयात पदार्पण करण्याआधी सिद्धार्थ हा एक सक्रिय मॉडल होता. तसेच त्याने करण जोहरसोबत सहाय्यक दिग्दर्शक म्हणून माय नेम इज खान (२०१०) या चित्रपटासाठी काम केले आहे. सिद्धार्थने २०१२ मध्ये करण जोहरच्या 'स्टुडन्ट ऑफ द इयर' या चित्रपटात आलिया भट्ट आणि वरुण धवनसोबत पदार्पण केले. त्याच्या कामगिरीचे चित्रपट समिक्षकांकडून कौतुक करण्यात आले.
धर्मा प्रोडक्शन आणि फँटम फिल्म्स मध्ये तयार झालेल्या आणि विनी मॅथिव दिग्दर्शित 'हसी तो फसी' या चित्रपटात परिणिती चोप्रा आणि अदाह शर्मा यांबरोबर हा त्याचा दुसरा चित्रपट होता. त्याच्या पात्राबद्दल बोलताना तो म्हणाला "तो हरवलेला आहे, तो यशस्वी आणि हळवा नाही. तो ठराविक हिरो प्रकारचा नाही. तो चित्रपटातील सर्वात दबावाखाली असलेला आणि चिंतेत असणारा आहे." सिद्धार्थचा सगळ्यात अलीकडचा चित्रपट म्हणजे अय्यारी होय.

चित्रदालन

बाह्य दुवे 

हिंदी चित्रपट अभिनेते